Tarbijakaitse ja Tehnilise Järelevalve Amet		
Endla 10A	
Tallinn 10122	
 	06.01.2026 nr 3-2/25/2449 - 3	

	

	
Paljassaare tee 18, 20, 24, 24a, 26a, 28, 28c, 28e, 30, 30a, 30b, 30c, 32, 32b, 32c, 32d kinnistute ja lähiala detailplaneering		

	

Esitame teile vastavalt Harju Maavalitsuse (planeeringute üle järelevalvet teostab nüüd Maa- ja Ruumiamet) 16. juuni 2016 kirjale nr 6-7/1770 ja kuni 30. juunini 2015 kehtinud planeerimisseaduse § 161 lõikest 1 tulenevalt planeeringu planeerimisseaduse § 18 kohaseks vastuvõtmiseks vajaliku loa saamiseks Paljassaare tee 18, 20, 24, 24a, 26a, 28, 28c, 28e, 30, 30a, 30b, 30c, 32, 32b, 32c, 32d kinnistute ja lähiala detailplaneeringu (edaspidi detailplaneering). Kuna detailplaneeringu koostamine on algatatud 2009. aastal, siis tulenevalt ehitusseadustiku ja planeerimisseaduse rakendamise seaduse § 1 järgi menetletakse detailplaneeringut kuni 30. juuni 2015 kehtinud planeerimisseaduse järgi.
Kuni 30. juuni 2015 kehtinud planeerimisseaduse § 161 lg 1 sätestab, et avalikku veekogusse ehitist kavandava planeeringu kuni 30. juuni 2015 kehtinud planeerimisseaduse § 18 kohaseks vastuvõtmiseks on vajalik Tehnilise Järelevalve Ameti eelnev luba.
Tehnilise Järelevalve Ameti õigusjärglane on Tarbijakaitse ja Tehnilise Järelevalve Amet (edaspidi TTJA).
Esitasime detailplaneeringu teile varasemalt loa saamiseks 17.09.2025 kirjaga nr 3-2/2449 – 1. Selgitasite enda 26.09.2025 kirjaga nr 16-6/25-12673-002, et enne loa andmist tuleb keskkonnakaitse nõuete ning lennu- ja laevaliikluse mitte häirimise osas küsida Keskkonnaametilt, Transpordiametilt ja Kaitseministeeriumilt vastavad ajakohased kooskõlastused.
Oleme ajakohased kooskõlastused vastavatel ametitelt küsinud: 
-	Kaitseministeerium kooskõlastas detailplaneeringu täiendavalt 12.12.2025 kirjaga nr 12-1/25/432 (lisa 1);
-	Transpordiamet kooskõlastas detailplaneeringu täiendavalt 15.12.2025 kirjaga nr 7.2-4/25/13724-5 tingimustega, millega on arvestatud (lisa 2);
-	Keskkonnaamet kooskõlastas detailplaneeringu täiendavalt 17.12.2025 kirjaga nr 6-5/25/15922-5 (lisa 3).
Eeltoodust tulenevalt leiame, et kuni 30. juunini 2015 kehtinud planeerimisseaduse § 161 sätestatud loa andmise eeldused on täidetud ning palume detailplaneeringule TTJA-lt kuni 30. juunini 2015 kehtinud planeerimisseadusest § 161 lg-st 1 tulenevat luba.
Planeeringumaterjalidega on võimalik tutvuda Tallinna planeeringute registris https://tpr.tallinn.ee/DetailPlanning/Details/DP029910. Keskkonnamõju strateegilise hindamise dokumentidega on võimalik tutvuda Tallinna veebilehel https://www.tallinn.ee/et/keskkond/paljassaare-tee-18-20-24-24a-26a-28-28c-28e-30-30a-30b-30c-32-32b-32c-32d-kinnistute-ja-lahiala.

	
Lugupidamisega	

	
	
(allkirjastatud digitaalselt)	
Martin Karro	
ameti juhataja

	
Lisad:		
1.	Kaitseministeeriumi 12.12.2025 kiri nr 12-1/25/432;	
2.	Transpordiameti 15.12.2025 kiri nr 7.2-4/25/13724-5;	
3.	Keskkonnaameti 17.12.2025 kiri nr 6-5/25/15922-5.	

Karel Raudmann
6404740 karel.raudmann@tallinnlv.ee